Касьцёл Сьвятога Язэпа (Рубяжэвічы)

**Касьцёл Сьвятога Язэпа** — помнік архітэктуры пачатку XX стагодзьдзя ў Рубяжэвічах. Знаходзіцца на паўночна-ўсходняй ускраіне колішняга мястэчка, на гістарычнай Ракаўскай вуліцы. Дзее. Твор архітэктуры нэаготыкі. Аб’ект Дзяржаўнага сьпісу гістарычна-культурных каштоўнасьцяў Беларусі.

Утварае адзіны ансамбль з агароджай і брамай. 

## Гісторыя
У 1905 годзе жыхары Рубяжэвічаў атрымалі дазвол на пабудову новага касьцёла. Дзеля гэтага мяшчанін Антоні Тур пісаў і тройчы ўласнаруч насіў заявы цару ў Пецярбург з просьбай дазволіць збудаваць касьцёл. Сяляне Рубяжэвіцкай воласьці ахвяравалі пляц плошчай 6 дзесяцін. Значныя сродкі на будаваньне ахвяравалі зямяне Ленскія, уладальнікі маёнтку Сулы, іншыя мясцовыя землеўладальнікі і парафіяне. Духоўная кансысторыя выдаткавала 1000 рублёў. 4 студзеня 1907 году праект касьцёла ўзгадніў Будаўнічы аддзел Менскай губэрнскай управы. 

Будаваньне касьцёла вялося ў 1907—1911 гадох. 30 кастрычніка 1911 году новазбудаваную сьвятыню ўрачыста кансэкравалі. Пазьней працягвалася будаваньне трох прастолаў, спавядальні. Узьвядзеньне мураванай агароджы завяршылася ў 1924 годзе.

## Архітэктура
Помнік архітэктуры нэаготыкі. Будаўнічы матэрыял — камень. Гэта 3-нэфавая 2-вежавая базыліка з 8-граннай апсыдай, да якой сымэтрычна далучаюцца закрысьціi. З бакоў галоўнага фасада ўзвышаюцца магутныя 3-ярусныя чацьверыковыя вежы, умацаваныя з кутоў ступеньчатымі контрфорсамі і завершаныя востраканечнымі шатрамі. Тарэц нэфу паміж вежамі завяршаецца 2-схільным зубчастым шчытом з круглым вітражным акном-ружай у цэнтры і бэтонным лацінскім крыжам. Уваход мае выгляд высокага гатычнага партала з аналягічнымі аконнымі праёмамі. Бакавыя фасады рытмічна падзяляюцца высокімі сьпічастымі аконнымі праёмамі. 

Унутраная прастора падзяляецца 8-граннымі слупамі на тры нэфы, перакрытыя сьпічастымі скляпеньнямі з нэрвюрамі. Інтэр'ер аздабляецца драўляным алтаром у выглядзе сьпічастай аркі з вімпэргам, а таксама выкананымі ў нэагатычным стылі спавядальнямі і амбонам. На сьценах разьмяшчаюцца 12 рэльефных пано на тэму Крыжовага шляху Хрыста, на ўзьнятым на 2 слупы бальконе хораў — нэагатычны арган.

Побач з касьцёлам стаіць бела-чырвона помнік жаўнерам Польскай Рэспублікі.

## Галерэя
### Гістарычныя здымкі

Rubiaževičy, Rakaŭskaja, Śviatoha Antonija. Рубяжэвічы, Ракаўская, Сьвятога Антонія (1914) (2).jpg|1914 г. 
Rubiaževičy, Rakaŭskaja. Рубяжэвічы, Ракаўская (1914) (3).jpg|1914 г. 
Rubiaževičy, Rakaŭskaja, Śviatoha Antonija. Рубяжэвічы, Ракаўская, Сьвятога Антонія (1914).jpg|1914 г. 
Rubiaževičy, Śviatoha Antonija. Рубяжэвічы, Сьвятога Антонія (1914) (2).jpg|1914 г. 


Rubiaževičy, Śviatoha Antonija. Рубяжэвічы, Сьвятога Антонія (1914) (4).jpg|1914 г. 
Rubiaževičy, Rakaŭskaja. Рубяжэвічы, Ракаўская (1914) (5).jpg|1914 г. 
Rubiaževičy, Rakaŭskaja, Plabanija. Рубяжэвічы, Ракаўская, Плябанія (1914).jpg|1914 г. 
Rubiaževičy. Рубяжэвічы (1919-39).jpg|да 1939 г. 


Rubiaževičy, Rakaŭskaja. Рубяжэвічы, Ракаўская (1919-39).jpg|да 1939 г.
Rubiaževičy. Рубяжэвічы (1919-39) (2).jpg|да 1939 г.
Rubiaževičy, Rakaŭskaja, Śviatoha Antonija. Рубяжэвічы, Ракаўская, Сьвятога Антонія (1938).jpg|1938 г. 
Rubiaževičy, Rakaŭskaja, Śviatoha Antonija. Рубяжэвічы, Ракаўская, Сьвятога Антонія (1941-44).jpg|1941—1944 гг. 


### Сучасныя здымкі

Kasciol Sv. Juzafa (Rubiazevicy).jpg|Галоўны фасад
Рубежевичи,костел св.Иосифа,1906г. 02.jpg|З боку апсыды
Belarus-Rubyazhevichy-Church of Joseph-12.jpg|Брама
Плябані ля касцёла ў Рубяжэвічах, 2017.jpg|Плябанія


## Заўвагі

## Крыніцы

## Літаратура
* 

## Вонкавыя спасылкі

* 

Рубяжэвічы
Катэгорыя:Зьявіліся ў 1911 годзе